नई दिल्ली: दिल्ली प्रदेश भाजपा के कामकाज पर राष्ट्रीय अध्यक्ष अमित शाह ने नाराजगी जताई है। गुरुवार को दिल्ली प्रवास दौरान शाह ने एक साल पहले दिया गया एजैंडा ही पूरा न होने पर पार्टी पदाधिकारियों की खिंचाई की। खासतौर पर प्रदेश प्रभारी श्याम जाजू व संगठन मंत्री सिद्धार्थन को लेकर वह नाखुश नजर आए। रही सही कसर सांसदों ने शिकायत करके पूरी कर दी कि संगठन में उनकी कोई सुनवाई नहीं होती। इस पर शाह ने राष्ट्रीय संगठन महामंत्री रामलाल को पूरे मामले की चिंता करने के लिए कहा है।